الجائزة د نوبل د لأدب (ب السويدية: Nobelpriset i litteratur) هي جائزة كاتّعطا كل عام، من 1901، ل لأدباء و الكتاب اللي نفعو البشرية ب الأعمال الأدبية ديالهوم. الجائزة كاتعطيها الأكاديمية السويدية، و القيمة ديالها واصلة اليوم ل 10 د لمليون كرونة سويدية (مليون أورو). هي أكبر و أهم جائزة أدبية ف العالم و كايحدد الفائز بيها لجنة نوبل، اللي كاتشكلها الأكاديمية السويدية من الأعضاء ديالها و كاتزيد عليهوم متخصصين ياخرين من منظمات و جمعيات أدبية عالمية. الجائزة ماكاتعطاش غير ل الأدباء، بحال الروائيين و الشعراء: سبقليها تمنحات ل فلاسفة بحال ألبير كامي، أونري بيرݣسون و بيرتراند راسل. تعطات حتّا ل سياسي بحال وينستون تشورشيل و ل مغني-مؤلف موسيقي بحال بوب ديلان. The Nobel Prize in Literature